FF «G.O. Sars» (1970)

FF «G.O. Sars» (IMO nr. 7018379) var et norsk forskningsfartøy, tilhørende Havforskningsinstituttet. Hun ble levert som hekktråler av verftet Mjellem & Karlsen i Bergen i 1970 og var det andre av foreløpig tre forskningsfartøy med dette navnet, oppkalt etter marinbiologen Georg Ossian Sars. Fartøyet er 70 meter langt, 13 meter bredt og har en bruttotonnasje på 1447 tonn. Fartøyet er utstyrt med en dieselmotor på 2500 hestekrefter og har lugarplass til 16 forskere i tillegg til mannskapet.

«G.O. Sars» ble bygget for å kunne fange med bunntrål og pelagisk trål samtidig. Skroget har en utforming som reduserer forstyrrelse på ekkoloddene, som i løpet av 1960-årene ble et viktig instrument innen fiskeriforskningen.

«G.O. Sars» ble i 2004 solgt til Eagle Shipping Ltd. i Sverige og omdøpt «Sarsen». Samme år ble hun videresolgt til Moir Holding Australia. I 2014–2015 gjennomgår hun en total renovering og ombygging til cruise- og dykkerfartøy ved Westcon Yards Florø.«Sarsen» DNV Exchange Vessel Info. Besøkt. 7. november 2013

 Referanser 

 Eksterne lenker 



Kategori:Norske forskningsskip
Kategori:Skip fra 1970
Kategori:Havforskningsinstituttets skip
Kategori:Skip bygget ved Mjellem & Karlsen
Kategori:Artikler i sjøfart-prosjektet